ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....นายเซเว่น
rr...โครงการไทยเข้มแข็ง 3.5 แสนล้านบาท มีการเบิกจ่ายไปมากกว่าครึ่งแล้ว ในส่วนของการประเมินผลสำเร็จของโครงการ นอกจากมีสำนักงานคณะกรรมการพัฒนาการเศรษฐกิจและสังคมแห่งชาติ (สศช.) เป็นผู้ประเมินหลักแล้ว ในส่วนของกระทรวงการคลังยังมอบหมายให้ผู้ตรวจคลังเดินสายสุ่มตรวจคนละ 10 โครงการ รายงานความสำเร็จอีกรอบหนึ่งด้วย
rr...ราคาน้ำมันยิ่งนับวันยิ่งแพง ทำให้ ประสงค์ พูนธเนศ อธิบดีกรมศุลกากร ต้องออกแรงกำชับลูกน้องตรวจจับน้ำมันเถื่อนเป็นการใหญ่ เพราะปัจจุบันนอกจากมีผู้ลักลอบกองทัพมด ยังมีผู้ลักลอบรายใหญ่อีกจำนวนไม่น้อย
rr...หลังจากที่ กรณ์ จาติกวณิช รมว.คลัง ตรวจรับการบ้านจากผู้บริหารคลังที่เสนอไอเดียต่างๆ นานา เห็นทีงานหนักจะอยู่ที่กรมภาษี โดยเฉพาะกรมสรรพากรที่จะปรับโครงสร้างภาษี ขึ้นภาษีมูลค่าเพิ่มอย่างไรให้ได้ทั้งเงิน และไม่เสียคะแนนเสียงทางการเมือง
rr...ขณะที่กรมสรรพสามิตก็งานไม่เล็ก เพราะต้องเก็บภาษีบาป สุรา ยาสูบเพิ่มขึ้นแล้ว ยังมีภาษีสิ่งแวดล้อม และภาษีมือถือเป็นเรื่องร้อน เพราะนอกจากจะต้องขึ้นภาษีไม่ให้กระทบความรู้สึกประชาชนแล้ว ยังต้องไม่ให้กระทบผู้ประกอบการรายใหญ่ทั้งนั้น
** ช่วงนี้สลากกินแบ่งออกทีไร มีแต่คนนึกถึง วันชัย สุระกุล ผู้อำนวยการสำนักงานสลากกินแบ่งรัฐบาล ว่า รางวัลยังล็อกได้หรือไม่ เพราะรางวัลออกมาทีไรต้องกับที่ขาพนันลือกันทั้งนั้น เห็นที่ต้องไขข้อข้องใจให้กระจ่างเสียที
** นอกจากนี้ ยังต้องฝากเรื่องสลากขายเกินราคาที่แก้ยังไม่ตก มีประธานสลากคนใหม่ไฟแรง เห็นที่น่าจะแก้ให้สำเร็จเป็นชิ้นเป็นอันเสียที